
 Općinski sud u Čitluku, sudija Aida Hidović, u izvršnoj stvari tražitelja izvršenja Osnovna Škola Bijakovići, Fra Slavka Barbarića 1, Međugorje, zastupana po z.z. direktoru Ivanu Ostojić, a svi zastupani po punomoćniku Mariji Kordić, odvjetnici iz Ljubuškog, protiv izvršenika Miracolo d.o.o. Međugorje, Stjepana Radića 8, Međugorje, zastupan po zakonskom zastupniku direktoru Anti Miloradu, radi naplate novčane tražbine prodajom pokretnih stvari izvršenika, dana 24.4.2026. godine donosi slijedeći:


ZAKLJUČAK O PRVOJ PRODAJI

I

	Određuje se prvo ročište za prodaju pokretnih stvari izvršenika koje se nalaze na adresi Međugorje, Stjepana Radića 8, javnim nadmetanjem za dan petak 15.5.2026 godine u 10,00 sati u zgradi Općinskog suda u Čitluku u sobi br. 10, kako slijedi:

1. Kotao za centralno grijanje marke WOLF, tip MKS/MUS 85, 70-85 kw, godina 1999, broj 3R174/96GA, boja narančasta, sa kazanom 600 l, sive boje, procijenjena vrijednost 
8.000,00 KM
1. Sivi hladnjak visine 2 m, procijenjena vrijednost 2.500,00 KM
1. Plinski roštilj, 1,2m x 0,8 m, rosvaj, procijenjena vrijednost 2.500,00 KM
1. Plinsko  kuhalo sa četiri plinska kola, rosvaj, sa pekarom, procijenjena vrijednost 
4.500,00 KM
1. Stolovi drveni 200 x 80 komada 4, procijenjena vrijednost 2.000,00 KM
1. Stolovi drveni 100 x 80, komada 5, procijenjena vrijednost 1.500,00 KM
1. Stol drveni 150 x 80, komad 1, procijenjena vrijednost 400,00 KM
1. Stolice drvene sa naslonom, komada 55, procijenjena vrijednost 4.400,00 KM
1. Konvekcijska peć-puhaljka, rosvaj SMEG, procijenjena vrijednost 2.000,00 KM
1. Friteza marke FIMAR, rosvaj, dupla, procijenjena vrijednost 2.500,00 KM
1. Pult kuhinjski, rosvaj, 6 komada, ukupne dužine 10 m, procijenjene vrijed. 5.000,00 KM

            Ukupno procijenjena vrijednost  ……................................... 35.300,00 KM
                                                  
II

	Rješenjem o izvršenju broj: 55 0 Ip 017751 25 Ip od 4.3.2026. godine, određeno je izvršenje pljenidbom, procjenom i prodajom pokretnih stvari zvršenika, te namirenjem tražitelja izvršenja iz iznosa dobivenog prodajom.
	Konstatira se da je prema Zapisniku Općinskog suda u Čitluku broj: 55 0 Ip 017751 25 Ip od 17.4.2026. godine procijenjena vrijednost pokretnih stvari iz tč.I ovog Zaključka u iznosu od 35.300,00 KM.
Popisane stvari su ostavljene na čuvanje izvršeniku uz zabranu raspolaganja nad istim bez sudskog naloga.
     
III

	Na prvom ročištu za javnu prodaju pokretne stvari izvršenika se ne mogu prodati ispod ½ procijenjene vrijednosti.


IV

	Ponuđač s najvećom ponudom će platiti cijenu za pokretne stvari odmah nakon objavljivanja rezultata.
Ako to ne učini, drugi ponuđač će biti proglašen kupcem i bit će dužan platiti cijenu koju je ponudio i tako redom.
Nakon uplate cijene sud će donijeti rješenje o dosudi, a potom i rješenje o namirenju.

V

	Ako se pokretne stvari ne prodaju na prvom ročištu, sud će na zahtjev jedne od stranaka, koji se može podnijeti u roku od 8 dana od dana održavanja neuspjelog ročišta, zakazati drugo ročište za prodaju pokretnih stvari izvršenika.

VI

	Sud će obustaviti postupak ako ne bude predloženo drugo ročište u navedenom roku ili ako se pokretne stvari ne uspiju prodati na drugom ročištu.

VII

	Ovaj Zaključak će se objaviti na oglasnoj ploči Općinskog suda u Čitluku.
Tražitelj izvršenja može o svom trošku objaviti zaključak o prodaji u sredstvima javnog priopćavanja, te se u tu svrhu tražitelju izvršenja dostavljaju dva primjerka ovog Zaključka.
                                 
VIII

	Zainteresirane osobe-potencijalni ponuđači mogu razgledati pokretne stvari koje su predmet prodaje pobliže opisane pod tč. I ovog Zaključka na adresi Međugorje, Stjepana radića 8, dana četvrtak 14.5.2026 godine u vremenu od 09,00 sati do 11,00 sati.
Izvršeniku se nalaže da potencijalnim ponuđačima omogući nesmetano razgledanje pokretnih stvari koja su predmet prodaje.

